CELEX: 32013R0756
Language: da
Date: 2013-08-06 00:00:00
Title: Kommissionens gennemførelsesforordning (EU) nr. 756/2013 af 6. august 2013 om ændring af forordning (EF) nr. 657/2008 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af mælk og mejeriprodukter til skoleelever

7.8.2013   
            
            
               DA
            
            
               Den Europæiske Unions Tidende
            
            
               L 211/1
            
         KOMMISSIONENS GENNEMFØRELSESFORORDNING (EU) Nr. 756/2013
   af 6. august 2013
   om ændring af forordning (EF) nr. 657/2008 om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af mælk og mejeriprodukter til skoleelever
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 102 sammenholdt med artikel 4, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 657/2008 (2) fastsættes der gennemførelsesbestemmelser til forordning (EF) nr. 1234/2007 for så vidt angår EU-støtte til uddeling af mejeriprodukter til skoleelever, jf. forordningens artikel 102. For at forbedre den administrative og finansielle forvaltning af skolemælksordningen bør visse regler præciseres.
            
         
               (2)
            
            
               Ifølge artikel 11, stk. 2, i forordning (EF) nr. 657/2008 kan støtteansøgningerne dække perioder på en til syv måneder. Det bør præciseres, at hver af disse perioder skal ligge inden for én skoleårsperiode fra 1. august til 31. juli.
            
         
               (3)
            
            
               Ifølge artikel 15, stk. 4, i forordning (EF) nr. 657/2008 foretages der kontrol på stedet i hele perioden fra 1. august til 31. juli, og kontrollen skal mindst omfatte de foregående 12 måneder. For at gøre kontrollen mere effektiv bør det tidsrum, hvor der kan foretages kontrol på stedet, omfatte den skoleårsperiode fra 1. august til 31. juli, som kontrollen vedrører, og de følgende 12 måneder, idet det overlades til medlemsstaterne at fastsætte tidspunktet for kontrol på stedet inden for det pågældende tidsrum. Kontrollen på stedet bør imidlertid omfatte en periode på mindst fire måneder inden for den pågældende skoleårsperiode. Fristerne for afslutning af kontrollen på stedet og kontrolrapporterne bør også fastsættes.
            
         
               (4)
            
            
               For at tage hensyn til de frister for kontrol på stedet, som fastsættes i denne forordning, bør fristen for indsendelse af oplysninger i henhold til artikel 17, stk. 1, i forordning (EF) nr. 657/2008 ændres. Desuden skal det præciseres, at de meddelelser, som er omhandlet i den nævnte artikel, vedrører de produkter, som er uddelt i den pågældende skoleårsperiode fra 1. august til 31. juli.
            
         
               (5)
            
            
               For at kunne vurdere, hvor stor en del af børnene der deltager i skolemælksordningen, bør det fastsættes, at der skal indsendes yderligere oplysninger i henhold til artikel 17, stk. 2, i forordning (EF) nr. 657/2008.
            
         
               (6)
            
            
               Forordning (EF) nr. 657/2008 bør derfor ændres.
            
         
               (7)
            
            
               Det skal fastsættes, at de nye regler gælder fra begyndelsen af den nye skoleårsperiode, der starter den 1. august 2013.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Forordning (EF) nr. 657/2008 ændres således:
   
               1)
            
            
               Artikel 11, stk. 2, affattes således:
               »2.   Medlemsstaten fastlægger, hvor hyppigt der kan indgives støtteansøgninger. Ansøgningerne kan dække perioder på en til syv måneder inden for én skoleårsperiode fra 1. august til 31. juli.«
            
         
               2)
            
            
               Artikel 15 ændres således:
               
                           a)
                        
                        
                           Stk. 4 affattes således:
                           »4.   Der foretages kontrol på stedet i den skoleårsperiode fra 1. august til 31. juli, som kontrollen vedrører (periode N), eller i de følgende 12 måneder (periode N + 1) eller i begge perioder.
                           Kontrollen på stedet skal omfatte en periode på mindst fire måneder inden for den skoleårsperiode, som kontrollen vedrører (periode N).
                           En kontrol på stedet anses for at være afsluttet, når den tilsvarende kontrolrapport, jf. stk. 8, foreligger.«
                        
                     
                           b)
                        
                        
                           I stk. 8 tilføjes følgende afsnit:
                           »Alle kontrolrapporter skal være afsluttet senest 12 måneder efter slutningen af den skoleårsperiode fra 1. august til 31. juli, som den pågældende kontrol på stedet vedrører (periode N + 1).«
                        
                     
         
               3)
            
            
               Artikel 17 ændres således:
               
                           a)
                        
                        
                           I stk. 1 affattes hovedet således:
                           »1.   Senest den 31. oktober hvert år sender medlemsstaterne Kommissionen følgende oplysninger vedrørende de produkter, der er uddelt i den skoleårsperiode fra 1. august til 31. juli, som sluttede det foregående kalenderår, opdelt efter ansøgere som defineret i artikel 6 i denne forordning:«.
                        
                     
                           b)
                        
                        
                           I stk. 2 tilføjes følgende litra:
                           
                                       »f)
                                    
                                    
                                       det omtrentlige antal børn, der er indskrevet i alle de institutioner, som deltager i skolemælksordningen
                                    
                                 
                                       g)
                                    
                                    
                                       det omtrentlige antal børn, der har mulighed for at deltage i skolemælksordningen.«
                                    
                                 
                     
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra skoleårsperioden fra 1. august 2013 til 31. juli 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. august 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 183 af 11.7.2008, s. 17.